પત્રકારે પણ પોતાના ચેનલપ્રકારના પત્રકારત્વને ખુલ્લું પડી ન જાય તે માટે મોરચાના સમાચાર તરફ ધ્યાન દોર્યું. મોરચાએ રાષ્ટ્રપતિને નિવેદન આપ્યું. તરત જ સરકારમાં રહેલા આ જ કોમના પરંતુ જાહેરમાં પોતાને બીજી કોમના ગણાવતા સંસાધન મંત્રીએ વ્હીલચેરમાં આવીને જાહેર કર્યું કે આ ચોર તરીકે ખપાવાતી કોમના અપરાધી જેમને ચોર ગણી પકડી લેવાય છે તેમને પોતાનો કેસ લડવા વકીલ રોકવા સરકાર પૈસા આપશે. તેમની આ જાહેરાતને ઉપસ્થિત કર્મશીલો, સેક્યુલરો, ચેનલિયા પત્રકારો બધાએ તેર તાળીથી વધાવી લીધી (આમ તો તાળી પાડવાનો જ તેમનો મુખ્ય વ્યવસાય હતો) .